પ્રાપ્‍ત વિગત મુજબ આજે બેંકોમાં થતાં કૌભાંડોનાં કારણે લોકોનો બેંકોનાં કથળેલા વહિવટથી વિશ્‍વાસ ઉડતો જાય છે. તેથી મરણ મુડી સમાન પૈસાનું રોકાણ બેંકમાં કરવાનાં બદલે સૌથી સલામત ભારતીય પોસ્‍ટમાં પબ્‍લીક પ્રવાહ વધી રહેલ છે. ત્‍યારે ઘણી પોસ્‍ટ ઓફીસનાં કર્મચારીઓ પણ પોતાની મનમાની ચલાવતા હોવાની ફરિયાદો ઉઠેલ છે. તગડો પગાર મેળવતાં આવા કર્મચારીઓ ગ્રાહકોને યોગ્‍ય ઉત્તર પણ આપતા નથી. આવી પરિસ્‍થિતિમાં આજે સાવરકુંડલાની પોસ્‍ટ ઓફીસમાં કર્મચારીઓનેવારાફરતી ટ્રેનીંગમાં મોકલવાનાં બદલે એકસાથે તમામ કર્મચારીઓને મોકલી દેવામાં આવતાં પોસ્‍ટ ઓફીસને તાળા લાગી ગયેલ હતા. સાથો સાથ પોસ્‍ટ તંત્ર ઘ્‍વારા તમામ સ્‍ટાફ ટ્રેનીંગમાં ગયેલ હોવાથી તમામ કામકાજ બંધ રહેશેનું જાહેર બોર્ડ પણ લગાવી દેવામાં આવતા પોસ્‍ટનાં અરજદારો-ગ્રાહકોને ધરમના ધકકા સાથે પારાવાર મુશ્‍કેલી સહન કરવી પડેલ હતી.